תגובה למאמר שישי

המאמר הינו מחקר המבקש לבדוק מגוון רחב של שימושים, התנהגויות והשפעות אצל ילדים ביחס לגלישה באינטרנט. נבחנו: התדירות ואופי השימוש באינטרנט,מאפיינים אישיים (גזע, מיומנויות מחשב, וכדומה), משתנים תלוי סיטואציה,השפעת השימוש על מאפיינים פסיכולוגים, חברתיים והישגים בלימודים של הילדים. זאת בניסיון לאתר קשרים בין אינטרנט והישגים בלימודים, תפיסה עצמית, והתנהגות חברתית של הילדים שיהוו גורם מנבא.

ומכאן, באופן טיבעי בנו החוקרים 4 מודלים במטרה להוות בסיס תאורטי לעתיד בנושא: הקשר בין שימוש באינטרנט והישגים בלימודים

לתחושתי, התרומה העיקרית של המחקר היא בעושר הממצאים המוביל לדיון רחב ומעמיק שבחלקו כולל השוואות למחקרים קודמים. עם זאת, בדיון הצליחו החוקרים לסייג חלק מהטענות (למרות הפיתוי) ע"י מתן הסברים אופציונלים לממצאים ולא דבקו באופן עיוור במימצאים.

הפתיע אותי לגלות שמחקר זה נעשה לפני 3 שנים. שכן נראה שבתקופתנו, השכילה מערכת החינוך להפוך את האינטרנט ככלי עזר לימודי דומיננטי יחסית, מתוך הבנה כי ניתן למצוא קשר וכדאי למצוא קשר בין האינטרנט לקידום התלמיד. מנגד, אין ספק שניצול האינטרנט לצרכים לימודיים בחיתוליו וניתן להניח כי מגוון רחב שלאפשרויות נוספות טרם מומש.